Sophie Kinsella

Sophie Kinsella (oik. Madeleine Wickham, o.s. Townley, 12. joulukuuta 1969 Lontoo – 10. joulukuuta 2025) oli englantilainen chick lit -kirjailija, joka tunnetaan erityisesti Himoshoppaaja-kirjasarjastaan. Hän aloitti uransa 24-vuotiaana oikealla nimellään ja julkaisi Wickhamina seitsemän romaania. Himoshoppaajan salaiset unelmat oli ensimmäinen Kinsella-nimellä julkaistu teos.

 Opiskelu ja ura 
Wickham syntyi Lontoossa 1969. Hän opiskeli Oxfordin yliopistossa, ensin musiikkia mutta vaihtoi sitten PPE-tutkintoon (filosofia, politiikka ja taloustiede). Wickham oli valmistumisensa jälkeen taloustoimittajana, mutta piti työtään tylsänä.

Wickham luki työmatkoillaan Lontooseen muun muassa Mary Wesleyn ja Joanna Trollopen kirjoja ja alkoi itsekin haluta kirjailijaksi. Hän alkoi kirjoittaa ensimmäistä romaaniaan vielä työskennellessään toimittajana. The Tennis Party julkaistiin, kun Wickham oli 24-vuotias. Hän kertoi myöhemmin haastattelussa, että hän halusi, ettei hänen romaaninsa olisi omaelämäkerrallinen tarina 24-vuotiaasta toimittajasta. Kirja nousi bestselleriksi, ja kriitikot myös kehuivat sitä.

Wickham julkaisi vuosien 1995–2001 aikana yhteensä seitsemän romaania omalla nimellään. Hän lähetti ensimmäisen Himoshoppaaja-kirjan nimellä Sophie Kinsella julkaisijalleen. Hän ei paljastunut tässä vaiheessa identiteettiään kustantajalle. Himoshoppaajan salaiset unelmat julkaistiin vuonna 2000, ja se oli ensimmäisen sarjan kymmenestä kirjasta. Sarjan päähenkilö on kuluttamisen kanssa ongelmissa oleva toimittaja Becky Bloomwood.

Wickham alkoi myös julkaista yksittäisiä romaaneja nimellä Kinsella. Ensimmäinen niistä oli Salaisuuksia ilmassa (2003). Muita kirjoja ovat Varsinainen talousihme ja Muistatko minut?. Kinsellan viimiseksi kirjaksi jäi Ihan lopulla (2023). Wickham julkaisi myös lastenkirjasarjan Mummy Fairy and Me (2018–2020) sekä nuortenkirjan Kadonnut (2015).

 Yksityiselämä 
Kinsella oli naimisissa Henry Wickhamin kanssa. He tapasivat, kun Kinsella oli ensimmäistä päivää Oxfordissa ja menivät naimisiin vuonna 1991. He saivat viisi lasta. Kinsellan sisar Gemma Townley on myös kirjailija.

Sophie Kinsella kuoli aivosyöpään 55-vuotiaana 10. joulukuuta 2025. Hän oli kertonut diagnoosistaan 18 kuukautta aiemmin. Hänellä oli diagnosoitu vuoden 2022 lopulla aggressiivinen glioblastooma, ja häntä hoidettiin sädehoidolla ja kemoterapialla leikkauksen jälkeen.

 Tuotanto 
Aluksi kirjailija julkaisi seitsemän kirjaa omalle nimellään Madeleine Wickham, mutta valitsi sitten itselleen kirjailijanimen ja vaihtoi samalla tyylilajia chick litiin.Decca Aitkenhead: Sophie Kinsella: 'You can be highly intelligent – and also ditzy and klutzy'  The Guardian 12.2.2012. Viitattu 20.10.2014. Kirjailijan oman kuvauksen mukaan nimellä Wickham julkaistut kirjat ovat huumorin sävyttämää draamaa, kun taas nimellä Kinsella julkaistut ovat nopeita komedioita, kuten Himoshoppaaja-sarja.Sophie Kinsella: This life: Author Sophie Kinsella on seeing her dreams come true  Daily Mail 27.2.2009.

Ensimmäisestä Himoshoppaaja-kirjasta ilmestyi vuonna 2009 P. J. Hoganin ohjaama elokuvasovitus Himoshoppaajan salaiset unelmat, joka sijoittuu kirjasta poiketen New Yorkiin eikä Lontooseen.

 Himoshoppaaja-sarja 
Himoshoppaajan salaiset unelmat (The Secret Dreamworld of a Shopaholic, julkaistu myös nimellä Confessions of a Shopaholic, 2000). Suomentanut Leena Tamminen. WSOY, 1995.
Himoshoppaaja vierailla mailla (Shopaholic Abroad, julkaistu myös nimellä Shopaholic Takes Manhattan, 2001). Suomentanut Leena Tamminen. WSOY, 2000
Himoshoppaajan ratkaiseva askel (Shopaholic Ties the Knot, 2001). Suomentanut Leena Tamminen. WSOY, 2004.
Himoshoppaajan sisko (Shopaholic and Sister, 2004). Suomentanut Kaisa Luntinen. WSOY, 2005.
Himoshoppaajan vauva (Shopaholic and Baby, 2007). Suomentanut Kaisa Kattelus. WSOY, 2008.
Minishoppaaja (Mini Shopaholic, 2010). Suomentanut Kaisa Kattelus. WSOY, 2011.
Himoshoppaaja tähtien tiellä (Shopaholic to the Stars, 2014). Suomentanut Irmeli Ruuska. WSOY 2015.
Himoshoppaaja korjaa potin (Shopaholic to the Rescue, 2015). Suomentanut Kaisa Kattelus. WSOY 2016.
Himoshoppaajan joulu (Christmas Shopaholic, 2019). Suomentanut Kaisa Kattelus. WSOY 2021.

Muu tuotanto nimellä Sophie Kinsella
Salaisuuksia ilmassa (Can You Keep a Secret?, 2004). Suomentanut Ulla Selkälä. WSOY, 2008.
Varsinainen talousihme (The Undomestic Goddess, 2005). Suomentanut Ulla Selkälä. WSOY, 2007.
Muistatko minut? (Remember me?, 2008). Suomentanut Kaisa Kattelus. WSOY, 2009.
Kevytkenkäinen kummitus (Twenties girl, 2009). Suomentanut Aila Herronen. WSOY, 2010.
Soitellaan, soitellaan (I've Got Your Number, 2012). Suomentanut Irmeli Ruuska. WSOY, 2012. 
Hääyöaie (Wedding Night, 2013). Suomentanut Aila Herronen. WSOY, 2014.
Kuka on pomo? (My Not So Perfect Life, 2017). Suomentanut Kaisa Kattelus. WSOY, 2017.
Yllätä minut (Surprise Me, 2018). Suomentanut Kaisa Kattelus. WSOY, 2018.
Sitä saa mitä antaa (I Owe You One, 2019). Suomentanut Kaisa Kattelus. WSOY, 2020.
Tavataanko oikeasti? (Love Your Life, 2020). Suomentanut Maija Heikinheimo. WSOY, 2021.
Kuokkavieraana kotona (The Party Crasher, 2021). Suomentanut Susanna Hirvikorpi. WSOY, 2022.
Ihan lopussa (The Burnout, 2023). Suomentanut Kaisa Kattelus. WSOY, 2025.

Nuortenkirjallisuus
 Kadonnut. Audrey (Finding Audrey, 2015). Suomentanut Lotta Sonninen. Otava, 2015.

Nimellä Madeleine Wickham
The Tennis Party (1995) (Uudelleen julkaistu nimellä 40 Love (2011)
A Desirable Residence (1996)
Swimming Pool Sunday (1997) 
The Gatecrasher (1998) 
The Wedding Girl (1999)
Cocktails for Three (2000) 
Sleeping Arrangements (2001)

Lähteet

 Aiheesta muualla 
 Sophie Kinsellan kotisivut 

Luokka:Englantilaiset kirjailijat
Luokka:Vuonna 1969 syntyneet
Luokka:Vuonna 2025 kuolleet
Luokka:Seulonnan keskeiset artikkelit